উল্লেখ্য, পৃথিবীতে মাত্র ৯টি ফোর টায়ার ডাটা সেন্টার আছে। যার মধ্যে মাত্র ৫টি ব্যবহৃত হচ্ছে। বলা হচ্ছে, হাইটেক পার্ক বা সফটওয়্যার পার্ক প্রতিষ্ঠা করার পর বাংলাদেশের এই ফোর টায়ার ডাটা সেন্টার কাজে লাগবে। কিন্তু, পূর্ণাঙ্গভাবে হাইটেক পার্ক প্রতিষ্ঠা সময়সাপেক্ষ বা এখনো অনেক দূর বাকি। ততদিনে এই ফোর টায়ার ডাটা সেন্টারের অবস্থা কী দাঁড়াবে তা বলা বাহুল্য। দেখা যাবে, দীর্ঘদিন অব্যবহৃত থাকার কারণে ওই সময় পর্যন্ত ডাটা সেন্টারটি আর সচল থাকছে না। ইতিমধ্যে ডাটা সেন্টারের ওয়ারেন্টি পিরিঅড পার হয়ে যাবে।